ສະມາຊິກສະພາສູງສະຫະລັດ ເຕືອນວ່າ ປາກົດການແບບ Arab Sring ກໍາລັງຈະມາຮອດຈີນ
ທ່ານ​ຈອນ ​ແມັກ​ເຄນ​ ​​ອ້າງ​ເຖິງ ​​ເຫດການ​ເຜົາ​ຕົວ​ຕາຍ ເມື່ອ​ໝໍ່ໆ​ມາ​ນີ້​ ໂດຍພວກພະສົງ​ຊາວ​ທິ​ເບ​ດ ​ເພື່ອປະ​ທ້ວງ​ການ​ປົກຄອງ​ຂອງ​ຈີນນັ້ນ.
ສະມາຊິກສະພາສູງສະຫະລັດລະດັບຜູ້ນໍາຄົນນຶ່ງ ແລະເຄີຍຖືກສະເໜີຊື່ເຂົ້າເລືອກຕັ້ງປະ ທານາທິບໍດີຄັ້ງນຶ່ງ ໄດ້ກ່າວເຕືອນຈີນວ່າ ປາກົດການແບບລະດູບານໃໝ່ຊາດອາຫຣັບ ກໍາລັງຈະມາເຖິງ ທ່ານ ຈອນ ແມັກເຄນ ສະມາຊິກສະພາສູງສະຫະລັດສັງກັດພັກຣີພັບບລິກັນ ຈາກລັດ ແອຣິໂຊນາ ທາງພາກຕາເວັນຕົກຂອງສະຫະລັດ ໄດ້ໃຫ້ຄວາມເຫັນດັ່ງກ່າວ ຕໍ່ທ່ານ Zhang Zhijun ຮອງລັດຖະມົນຕີຕ່າງປະເທດຈີນເມື່ອວັນເສົາວານນີ້ ໃນລະຫວ່າງກອງ ປະຊຸມລະດັບສູງວ່າດ້ວຍຄວາມໝັ້ນຄົງ ທີ່ເມືອງ Munich ປະເທດເຢຍຣະມັນ ທ່ານຈອນ ແມັກເຄນ ໄດ້ອ້າງເຖິງເຫດການເຜົາຕົວຕາຍຫລາຍບັ້ນເມື່ອໝໍ່ໆມານີ້ ໂດຍ ພະສົງຊາວທິເບດເພື່ອປະທ້ວງການປົກຄອງຂອງຈີນຢູ່ໃນທິເບດ ທ່ານແມັກເຄນ ກ່າວ ວ່າ ມັນບໍ່ມີວິທີທາງໃດດອກທີ່ພວກທ່ານ ຈະສາມາດຍັບຍັ້ງການກະທໍາເຊ່ນນັ້ນໄດ້ຢ່າງ ສິ້ນເຊີງ ຍ້ອນເຄຶ່ອງອຸບປະກອນເຫລົ່ານີ້ ຊຶ່ງທ່ານໄດ້ຊີ້ໄປໃສ່ໂທລະສັບມືຖື ໃນຂະນະດຽວກັນ ກໍມີລາຍງານຫຼາຍກະແສມາຈາກທິເບດທີ່ເວົ້າວ່າ ມີຊາວທິເບດຈູດເຜົາ ຕົວເອງຕື່ມອີກສາມຄົນ ເມື່ອວັນສຸກຜ່ານມາຢູ່ທີ່ເມືອງ Serthar ແຂວງ Sichuan ຊຶ່ງ ປາກົດວ່າສອງຄົນລອດຊີວິດ ແລະອີກຄົນນຶ່ງຢ້ານວ່າເສຍຊີວິດ ໃນປີຜ່ານມານີ້ ມີຊາວທິເບດ 16 ຄົນ ສ່ວນຫລາຍແມ່ນພະສົງແລະແມ່ຊີ ເສຍຊີວິດໄປ ໂດຍການຈູດເຜົາຕົນເອງເພື່ອປະທ້ວງກົດການປົກຄອງຂອງຈີນ ຄວາມເຄັ່ງຕຶງໃນຂົງເຂດໄດ້ເພີ່ມທະວີໜັກໜ່ວງຂຶ້ນ ໃນເດືອນມີນາຂອງປີ ຜ່ານມາ ເວລາ ພະໜຸ່ມອົງນຶ່ງ ທີ່ຮຽກຮ້ອງທວງໃຫ້ອົງດາໄລ ລາມະ ຜູ້ນໍາພັດຖິ່ນຂອງທິເບດ ກັບຄືນທິ ເບດນັ້ນ ໄດ້ຈູດເຜົາຕົນເອງແລະເສຍຊີວິດທີ່ວັດແຫ່ງນຶ່ງໃນແຂວງ Sichuan